18 August 2025

**Comunicat de presă**

Distrigaz Sud Rețele vă informează cu privire la **efectuarea unor lucrări de remediere în regim de urgență a unui defect pe conducta de distribuție de gaze naturale amplasată în zona străzii** Vergului, intersecție cu Strada Ion Shahighian și Șoseaua Vergului, intersecție cu Șoseaua Morarilor din sectorul 2, București, în intervalul **19 – 26 august 2025.**

**Ca urmare a acestor lucrări, alimentarea cu gaze naturale va fi întreruptă temporar** **numai în data de** **23 august 2025, în intervalul 08:00 – 18:00** și va afecta un număr de 1.122 de clienți situați pe străzile: Str. Baia De Aramă, Str. Morarilor, Str. Vergului, Str. Pantelimon, Str. Basarabia, Str. Cernăuți, Str. Chișinău, Str. Herța, Str. 1 Decembrie 1918, Str. Bârsei, Str. Mihai Bravu, Str. Unirii, Str. Carei, Str. Horbotei, Str. Tina M. Petre, Sold., Str. Camil Ressu, Str. Baba Novac, Str. Mozaicului, Str. Pallady Theodor, Str. Rebreanu Liviu, Str. Sebe T. Niculae, Sold.

Pentru efectuarea acestor intervenții, **va fi afectat traficul în zona anterior menționată, în intervalul 19 – 26 august 2025.** Astfel, începând cu data de **19 august, ora 08:00**, va fi necesară blocarea segmentului de drum pe ambele sensuri, cuprins între Șoseaua Vergului, intersecție cu Strada Ion Shahighian, și Șoseaua Vergului, intersecție cu Șoseaua Morarilor, fiind necesară devierea circulației.

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*